text: L'entitat - AEIRaval - AEIRaval
  L'entitat»
  L'Associació Educativa Integral del Raval és una entitat privada sense ànim de lucre que desenvolupa programes d'intervenció socioeducativa adreçats a infants, adolescents, joves i famílies del barri del Raval de Barcelona.
  Ho fa treballant amb els col·lectius més vulnerables, amb més dificultats per a la inclusió social en una societat que els presenta desigualtats d'oportunitats i on, sovint, la vulnerabilitat s'hereta de generació en generació.
  L'objectiu principal de l'AEIRaval és treballar per la defensa dels drets fonamentals dels infants i joves del barri i per la igualtat d'oportunitats de tots ells i les seves famílies promovent l'educació com a instrument per al canvi social i la realització dels individus de manera integral.
  L'AEIRaval vol esdevenir un agent de canvi actiu que promogui oportunitats iguals per a totes les persones, oferint programes específics i formant part dels organismes què possibiliten la presa de decisions cap a un sistema més inclusiu i equitatiu.
  Valors de l'AEIRaval:
  Compromís. Amb les persones, amb la comunitat, amb la societat i amb el futur.
  Proximitat. Intervenim amb i des de la comunitat per a acompanyar a cada família en els seus processos de forma individualitzada i propera.
  Gestió de la complexitat. Treballem amb i per a les persones, gestionant les diferències des de la interdisciplinarietat.
  Inclusió. Generem processos per a que les persones tinguin oportunitats en condicions d'igualtat, amb un focus especial en incloure infants i adolescents amb discapacitat als projectes de l'entitat.
  Transparència. Retornem la confiança que poseu en nosaltres: som transparents en els nostres projectes i en els nostres comptes.